CELEX: 32017R1423
Language: sk
Date: 2017-08-04 00:00:00
Title: Vykonávacie nariadenie Komisie (EÚ) 2017/1423 zo 4. augusta 2017, ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi

5.8.2017   
            
            
               SK
            
            
               Úradný vestník Európskej únie
            
            
               L 204/80
            
         VYKONÁVACIE NARIADENIE KOMISIE (EÚ) 2017/1423
   zo 4. augusta 2017,
   ktorým sa mení nariadenie Rady (EÚ) 2016/44 o reštriktívnych opatreniach s ohľadom na situáciu v Líbyi
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1),
   so zreteľom na nariadenie Rady (EÚ) 2016/44 z 18. januára 2016 o reštriktívnych opatreniach s ohľadom na situáciu v Líbyi, ktorým sa zrušuje nariadenie (EÚ) č. 204/2011 (2), a najmä na jeho článok 20 písm. b),
   keďže:
   
               (1)
            
            
               V prílohe V k nariadeniu (EÚ) 2016/44 je uvedený zoznam plavidiel, ktoré označil Sankčný výbor Organizácie Spojených národov v súlade s odsekom 11 rezolúcie Bezpečnostnej rady Organizácie Spojených národov (BR OSN) č. 2146 (2014). Na tieto plavidlá sa vzťahuje rad zákazov podľa uvedeného nariadenia, a to vrátane zákazu nakládky, prepravy alebo vykládky surovej ropy z Líbye a vstupu do prístavov na území Únie.
            
         
               (2)
            
            
               Dňa 21. júla 2017 výbor Bezpečnostnej rady Organizácie Spojených národov zaradil do zoznamu plavidiel, na ktoré sa vzťahujú reštriktívne opatrenia, plavidlo Capricorn. Príloha V k nariadeniu (EÚ) 2016/44 by sa preto mala zodpovedajúcim spôsobom zmeniť.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha V k nariadeniu Rady (EÚ) 2016/44 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2017
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. EÚ L 206, 1.8.2015, s. 34.
   
      (2)  Ú. v. EÚ L 12, 19.1.2016, s. 1.
   
      PRÍLOHA
      Príloha V k nariadeniu (EÚ) 2016/44 sa nahrádza takto:
      „
            PRÍLOHA V
            
               ZOZNAM PLAVIDIEL PODĽA ČLÁNKU 1 PÍSM. H) A ČLÁNKU 15 A UPLATNITEĽNÉ OPATRENIA STANOVENÉ SANKČNÝM VÝBOROM
            
            
               Názov: CAPRICORN
            Zaradený do zoznamu podľa bodu 10 písm. a) a b) rezolúcie č. 2146 (2014) v znení rozšírenom a zmenenom bodom 2 rezolúcie č. 2362 (2017) (zákaz nakládky, prepravy alebo vykládky; zákaz vstupu do prístavov). Podľa bodu 11 rezolúcie č. 2146 platí toto označenie od 21. júla do 21. októbra 2017, pokiaľ jeho platnosť výbor neukončí skôr na základe bodu 12 rezolúcie č. 2146. Vlajkový štát: Tanzánia.
            
               Doplňujúce informácie
            
            K 16. júlu 2017 sa plavidlo nachádzalo pri pobreží Cypru.
         “